Auditorlik kasbiga malakaviy talablar va auditorlik faoliyatini litsenziyalash tartibi

|
Auditorlik kasbiga malakaviy talablar va auditorlik faoliyatini litsenziyalash tartibi
|
bet | 25/303 | Sana | 14.12.2023 | Hajmi | 3,45 Mb. | | #118994 |
Bog'liq Аудит УМК 2023-2024 (3)5.1.Auditorlik kasbiga malakaviy talablar va auditorlik faoliyatini litsenziyalash tartibi.
Auditorlarning yuqori darajadagi kasb mahorati o’tkazi-ladigan auditorlik tekshiruvlar va professional xizmatlar eng yuqori darajada amalga oshirilishining garovi hisobla-nadi.
Aynan mana shuning uchun ham Moliya Vazirligi tomonidan auditorlik faoliyati bilan shug’ullanishga yuqori talablar o’rnatilgan.
Auditorlik kasbining mahorat darajasiga qo’yiladigan asosiy talablar O’zbekiston Respublikasi Vazirlar Mahka-masining 2000 yil 22 sentyabridagi 365-sonli «Auditorlik faoliyatini takomillashtirish va auditorlik tekshirishlarining ahamiyatini oshirish to’g’risida»gi qarorida belgilangan.
Auditorlik malaka sertifikatiga ega bo’lish uchun da’vogarlar O’zbekiston Respublikasi Moliya Vazirligi tomonidan 2000 yil 28 avgustda 17-17/534-sonli buyruq bilan tasdiqlangan «Auditorlarni tayyorlash va sertifikatsiyalash dasturi» va 2000 yil 25 sentyabrda 68-sonli buyruq bilan tasdiqlangan «Auditor malaka sertifikatini berish tartibi to’g’risidagi Nizom»ga muvofiq 240 soatlik kursni o’qishi va imtihon topshirishlari kerak.
Auditorlik faoliyatini litsenziyalash – bu audit sohasi-dagi qonunchilikka rioya qilinishi ustidan davlat nazorati o’rnatish uslubidir. O’zbekiston Respublikasi Vazirlar Mahkamasining nomi yuqorida qayd etilgan 365-sonli qaroriga muvofiq «Auditorlik faoliyatini amalga oshirish uchun auditorlik tashkilotlariga litsenziya berish to’g’risida NIZOM»tasdiqlangan (3-ilovasi).
Ushbu Nizomga muvofiq O’zbekiston Respublikasi hududida auditorlik faoliyati bilan auditorlik faoliyatini amalga oshirish uchun maxsus ruxsatnoma (litsenziya) mavjud bo’lgan taqdirdagina amalga oshiriladi. Auditorlik tashkilotlarining professional xizmatlari esa bundan mustasno. Auditorlik faoliyatini litsenziyalash Moliya Vazirligi tomonidan amalga oshiriladi.
Auditorlik faoliyatini amalga oshirish uchun litsenziya berish, litsenziya berishni rad etish, litsenziyaning amal qilish muddatini to’xtatish, bekor qilish, to’xtatib turish yoki amal qilishini tiklash to’g’risidagi qaror Moliya Vazirligining buyrug’i bilan rasmiylashtiriladi.
Auditorlik tashkilotlari litsenziya olish uchun Moliya Vazirligiga taqdim qiladigan arizaga quyidagi hujjatlarni ilova qiladilar:
Ta’sis hujjatlarining (ustav, ta’sis shartnomasi) notarial idora tomonidan tasdiqlangan nusxalari va O’zbekiston Respublikasi Adliya Vazirligida davlat ro’yxatidan o’tkazilganligi to’g’risida guvohnoma;
Kamida ikki auditor malaka sertifikatlarining tasdiq-langan nusxalari;
Soliq to’lovchining identifikatsiya raqami (STIR-INN) berilganligi to’g’risida Soliq organi tomonidan berilgan ma’lumotnoma;
Arizani ko’rib chiqish uchun yig’im to’langanligini tasdiq-lovchi bankning to’lov hujjati.
Ushbu hujjatlar bir nusxada taqdim etiladi va bulardan boshqa hujjatlarni talab etilishiga yo’l qo’yilmaydi.
Auditorlik tashkiloti topshirgan ariza va boshqa zarur hujjatlar litsenziyalovchi organ tomonidan 15 kun ichida ko’rib chiqi-lib, litsenziya berish yoki litsenziya berishni rad etish to’g’risida qaror qabul qilinishi lozim. Hujjatlar litsenziyalovchi organlar tomonidan ko’rib chiqilganligi uchun auditorlik tashkiloti eng kam ish haqining (to’lov kunidagi) ikki baravari miqdorida yigim to’lanadi.
Auditorlik faoliyatini amalga oshirish uchun berilgan litsenziyaning amal qilish muddati berilgan sanadan boshlab 5 yil. Litsenziya 5 yildan kam muddatga faqat auditorlik tashkilotining arizasiga ko’ra berilishi mumkin. Litsenziya yagona (standart) shaklda beriladi (ilova, _ betdagi namunaga qarang).
Litsenziyalovchi organ litsenziya berish yoki litsenziya berishni rad etish to’g’risida qaror qabul qilingandan so’ng uch kun mobaynida bu haqda auditorlik tashkilotiga bildirish xati yuborishi kerak.
Litsenziya berish to’g’risidagi bildirish xati litsenziya bitimi loyihasi ilova qilingan holda yozma shaklda auditorlik tashkilotiga yuborilib (topshirilib), unda davlat boji to’lanadigan bank rekvizitlari va to’lash muddati ko’rsatiladi. Litsenziya uchun davlat boji eng kam ish haqining to’rt baravari miqdorida undiriladi va respublika byudjetiga o’tkaziladi.
Litsenziya berish auditorlik tashkiloti tomonidan davlat boji to’langanligini tasdiqlovchi hujjat taqdim etilgan taqdirda va litsenziya bitimi imzolanganidan so’ng amalga oshiriladi.
Litsenziyaning asli auditorlik tashkilotiga beriladi, nusxasi belgilangan tartibda litsenziyalovchi organda saqlanadi.
Auditorlik tashkilotiga litsenziya berish litsenziyalovchi organ tomonidan quyidagi hollarda rad etilishi mumkin:
- auditorlik tashkiloti tomonidan zarur darajada rasmiylashtirilmagan hujjatlar taqdim etilganda;
- taqdim etilgan hujjatlarda ishonchsiz yoki chalkash ma’lumotlar bo’lganda;
- auditorlik tashkilotining litsenziya talablari va shartlariga nomuvofiqligi.
Litsenziya berishni rad etish uchun asos bo’lgan sabablarni bartaraf qilish uchun auditorlik tashkilotiga ko’pi bilan 15 kun mud-dat beriladi.
Kamchiliklar bartaraf qilinganidan so’ng hujjatlar qayta ko’rib chiqilishi mumkin. Hujjatlarni qayta ko’rib chiqish litsenziyalovchi organ tomonidan auditorlik tashkilotining arizasi va unga ilova qilgan barcha zarur hujjatlari olingan kundan boshlab 10 kun mobaynida amalga oshiriladi. Hujjatlarni qayta ko’rib chiqish uchun yig’im undirilmaydi.
Auditorlik tashkiloti litsenziyaning amal qilish muddati tugashidan ikki oy oldin litsenziyalovchi organga litsenziyaning amal qilish muddatini uzaytirish to’g’risida ariza taqdim etadi. Arizaga quyidagi hujjatlar ilova qilinishi lozim:
-ta’sis hujjatlarining notarial idora tomonidan tasdiqlangan nusxalari (litsenziyaning amal qilish muddatini uzaytirish to’g’risida ariza berilgan sanada ularga o’zgartirishlar kiritilgan taqdirda);
-auditorlik tashkiloti tarkibidagi auditorlik tekshiruvlarini amalga oshiruvchi auditorlar to’g’risidagi ma’lumotlar;
-moliyaviy holati to’g’risida belgilangan shakldagi ma’lumotnoma;
-arizani qayta ko’rib chiqish uchun yigim to’langanligini tasdiqlovchi hujjat;
Litsenziyaning amal qilish muddatini uzaytirish to’g’risidagi arizani ko’rib chiqish uchun auditorlik tashkiloti tomonidan bir eng kam ish haqi miqdorida yigim to’lanadi. Litsenziyaning amal qilish muddatini uzaytirish yoki uzaytirishni rad etish to’g’-risidagi qaror auditorlik tashkiloti ariza topshirgan kundan boshlab o’n kun ichida qabul qilinishi lozim. Litsenziyaning amal qilish muddati tegishli davlat boji to’langan holda 5 yilgacha muddatga uzaytirilishi mumkin. Bu ish auditorlik tashkiloti davlat boji to’laganligi to’g’risidagi hujjatni taqdim etgandan so’ng 3 kun ichida amalga oshirilishi lozim.
Auditorlik tashkiloti tomonidan litsenziya bitimining talablari va shartlariga rioya qilinganda litsenziyaning amal qilish muddatini uzaytirish oldingi berilgan litsenziya blankasiga maxsus belgi qo’yish yo’li bilan amalga oshiriladi. Agar litsenziyaning amal qilishi ariza berilgan sanada yoki ariza ko’rib chiqilayotgan davrda qonun hujjatlariga muvofiq to’xtatib qo’yilgan bo’lsa, litsenziyaning amal qilish muddati uzaytirilmaydi.
Auditorlik tashkiloti qayta tuzilgan, uning nomi yoki o’rni o’zgargan hollarda, auditorlik tashkiloti, yoxud uning huquqiy vorisi, qayta ro’yxatdan o’tkazilgandan so’ng bir hafta muddatda litsenziyalovchi organga qayta rasmiylashtiriladigan litsenziyani va tegishli o’zgartirishlarni tasdiqlovchi hujjatlarni ilova qilgan holda litsenziyani qayta rasmiylashtirish to’g’risida ariza berishlari lozim.
Hujjat litsenziyalovchi organga auditorlik tashkiloti tomonidan bevosita, yoxud hujjatlar olinganligini bildirib qo’yish sharti bilan pochta aloqasi vositasi orqali yetkazib beriladi.
Litsenziyani qayta rasmiylashtirish to’g’risidagi qaror tegishli ariza olingan kundan boshlab besh kun muddatda litsenziyalovchi organ tomonidan qabul qilinadi. Bunda litsenziyalovchi organ litsenziyalar reestriga tegishli tarzda o’zgartirishlar kiritadi.
Amal qilish muddati tugamagan yo’qotib qo’yilgan yoki yaroqsiz holga kelib qolgan litsenziya o’rniga, auditorlik tashkilotining arizasiga ko’ra, qonun hujjatlarida belgilangan tartibda dublikat berilishi mumkin.
Bunday hollarda auditorlik tashkiloti yo’qotib qo’yilgan yoki yaroqsiz holga kelib qolgan litsenziyaning haqiqiy emasligi to’g’-risida ommaviy axborot vositalarida e’lon qilishi, shuningdek, e’lonni litsenziyalovchi organga taqdim etishi lozim.
Litsenziya qayta rasmiylashtirilganligi yoki dublikat berilganligi uchun bir eng kam ish haqi miqdorida yigim litsenziyalovchi organning maxsus hisob raqamiga o’tkaziladi. Ushbu to’lovni o’tkazilganligini tasdiqlovchi hujjat nusxasi litsenziyani qayta ras-miylashtirish uchun berilgan arizaga ilova qilinadi.
Litsenziya qayta rasmiylashtirilgunga qadar auditorlik tashkilotiga auditorlik tekshiruvini o’tkazish ta’qiqlanadi.
Auditorlik faoliyatini amalga oshirishda auditorlik tashkilotiga nisbatan quyidagi litsenziya talablari va shartlari qo’-yiladi:
«Auditorlik faoliyati to’g’risida»gi O’zbekiston Respublikasi Qonuniga, auditorlik faoliyatining milliy standartlari, shuningdek, boshqa qonun hujjatlari talablariga rioya qilish;
shtatida kamida ikki nafar auditor bo’lishi;
auditorlik tekshiruvi o’tkazish chog’ida olingan axborotning maxfiyligini ta’minlash;
auditorlik tekshiruvlari o’tkazish bo’yicha shartnoma majburiyatlarini o’z vaqtida va sifatli bajarish;
auditorlik tashkiloti rahbari lavozimiga faqat auditorni tayinlash;
auditorlik faoliyatini amalga oshirish chog’ida mustaqillikni ta’minlash;
ishonchli auditorlik hisoboti tuzish va auditorlik xulosasi berish;
faqat auditorlik faoliyatini amalga oshirish;
qonun hujjatlarida nazarda tutilgan ustav kapitaliga ega bo’lish;
fuqarolik mas’uliyatini sug’urta qilish polisiga ega bo’lish;
o’z pochta manzil o’zgartirilganligi to’g’risida 10 kun muddatda litsenziyalovchi organga bildirish xati yuborish;
auditorlik faoliyatini amalga oshirish bilan bog’liq bo’lgan boshqa axborotni litsenziyalovchi organ talabiga ko’ra taqdim etish.
Litsenziyalovchi organ auditorlik tashkilotlari tomonidan litsenziya shartnomasida nazarda tutilgan litsenziya talablari va shartlariga rioya qilinishi ustidan nazoratni amalga oshiradi.
Auditorlik tashkiloti tomonidan litsenziya talablari va shartlari buzilgan hollarda litsenziyalovchi organ litsenziyaning amal qilishini to’xtatib turishga yoki butunlay to’xtatishga haqlidir.
Auditorlik tashkiloti tomonidan litsenziya talablari va shartlari buzilgan, shuningdek auditorlik tashkiloti tomonidan litsenziyalovchi organning aniqlangan buzilishlarni bartaraf etish to’g’risidagi qarori bajarilmagan hollarda litsenziyalovchi organ litsenziyaning amal qilishini to’xtatib qo’yishi mumkin.
Litsenziyalovchi organ litsenziyaning amal qilishini to’xtatib qo’yish to’g’risida qaror qabul qilinganligi haqida qaror qabul qilinganidan so’ng uch kun mobaynida auditorlik tashkilotiga bildirish xati yuborish shart.
Litsenziyalovchi organ auditorlik tashkilotiga litsenziyaning amal qilishini to’xtatib qo’yishga olib kelgan holatlarni bartaraf etish muddatini belgilaydi. Bu muddat olti oydan oshib ketishi mumkin emas.
Litsenziyaning amal qilishi to’xtatib qo’yilgan davrda auditorlik tashkiloti tomonidan faoliyat amalga oshirilganda qonun hujjatlariga muvofiq javobgarlikka tortiladi.
Litsenziyaning amal qilishini to’xtatib qo’yishga olib kelgan holatlar auditorlik tashkiloti tomonidan bartaraf etilgan taq-dirda litsenziyalovchi organ ushbu holatlar bartaraf etilganligi to’g’risida tasdiqnoma olingan paytdan boshlab 10 kun muddatda li-tsenziyaning amal qilishini tiklash to’g’risida qaror qabul qiladi.
Basharti auditorlik tashkiloti ko’rsatib o’tilgan holatlarni belgilangan muddatda bartaraf etmagan bo’lsa, litsenziyalovchi organ litsenziyaning amal qilishini butunlay to’xtatadi.
Auditorlik faoliyatini amalga oshirish uchun berilgan litsenziyaning amal qilishi quyidagi hollarda ham to’xtatiladi:
auditorlik tashkiloti litsenziyaning amal qilishini to’xtatish to’g’risida ariza bilan murojat qilganda;
auditorlik tashkiloti tugatilganda;
auditorlik tashkilotini qayta tashkil etish natijasida uning faoliyati to’xtatilgan taqdirda, qayta o’zgartirish bundan mustasno;
auditorlik tashkiloti tomonidan litsenziya talablari va shartlari muntazam ravishda buzib kelinganda yoki bir marta qo’pol ravishda buzilganda.
Litsenziyalovchi organ litsenziyaning amal qilishini butunlay to’xtatish to’g’risidagi sabablari asoslangan holda qaror qabul qi-linganligi haqida u qabul qilingandan keyin uch kun mobaynida auditorlik tashkilotiga bildirish xati yuboradi. Ushbu qarorni auditorlik tashkiloti olgan kundan boshlab litsenziya o’n kun mobaynida litsenziyalovchi organga qaytarilishi va yo’q qilinishi lozim. Qaror qabul qilingan sanadan boshlab litsenziyaning amal qilishi to’xtatilgan hisoblanadi.
Litsenziyaning amal qilishini to’xtatish uchun asos bo’lib hisoblanadigan litsenziya talablari va shartlarini bir marta qo’pol ravishda buzishga quyidagilar kiradi:
faoliyatning auditorlik faoliyati bilan bog’liq bo’lmagan boshqa turlarini amalga oshirish;
auditorlik faoliyatini amalga oshirishda mustaqillikni ta’minlamaslik;
ishonchsiz yoxud butunlay yolg’on auditorlik xulosasi tuzish;
auditorlik tekshiruvi o’tkazish chog’ida olingan maxfiy axborotni auditorlik tekshiruvi buyurtmachisining ruxsatisiz oshkor qilish, qonun hujjatlarida nazarda tutilgan hollar bundan mustasno.
Auditorlik faoliyatini amalga oshirish uchun berilgan litsenziya quyidagi hollarda yuridik kuchini yo’qotgan va bekor qilingan hisoblanadi:
litsenziya qalbaki hujjatlardan foydalangan holda olinganligi fakti aniqlanganda;
maxsus vakolatli davlat organining litsenziya berish to’g’-risidagi qarori noqonuniyligi aniqlanganda;
agar auditorlik tashkiloti litsenziya berish uchun qaror qabul qilinganligi to’g’risida bildirish xati yuborilgan (topshirilgan) paytdan boshlab uch oy davomida litsenziyalovchi organga davlat boji to’langanligini tasdiqlovchi hujjat taqdim etmagan bo’lsa, yoxud litsenziya bitimini tasdiqlamagan bo’lsa.
Litsenziya sud qaroriga ko’ra ham bekor qilinishi mumkin.
Litsenziyalovchi organ litsenziyaning amal qilishini bekor qi-lish to’g’risida qaror qabul qilinganligi haqida auditorlik tashkilotiga qaror qabul qilingandan so’ng uch kun mobaynida bildirish xati yuborishi lozim. Ushbu qaror auditorlik tashkiloti tomonidan olingan kundan boshlab litsenziya o’n kun davomida litsenziyalovchi organga qaytarilishi va yo’q qilinishi kerak. Bekor qilish to’g’risidagi qaror litsenziya berilgan sanadan boshlab amal qiladi.
Litsenziyaning amal qilishini to’xtatib qo’yish, yangilash, to’xtatish to’g’risidagi, shuningdek, litsenziyani bekor qilish haqida litsenziyalovchi organ tomonidan chiqarilgan qarorlar ommaviy axborot vositalarida e’lon qilinishi kerak.
Litsenziyalovchi organ auditorlik faoliyatini amalga oshirish uchun litsenziyaga ega bo’lgan auditorlik tashkilotlarining reestrini yuritadi, unda quyidagilar ko’rsatib o’tilgan bo’lishi kerak:
auditorlik tashkilotining nomi va uning joylashgan o’rni (pochta manzili);
soliq to’lovchining identifikatsiya raqami;
ta’sischilarning ustav kapitalidagi ulushlari
to’g’risidagi axborot;
tashkilot rahbarining familiyasi, ismi va otasining ismi hamda auditor malaka sertifikatining sanasi, uning tartib raqami, shuningdek, auditor tashkilotida ishlovchilarning malaka sertifikatlarining tartib raqamlari va sanalari;
litsenziya berilgan sana, uning tartib raqami va amal qilish muddati;
litsenziyalarni qayta rasmiylashtirish va dublikatlar berish asoslari va sanalari.
Reestrdagi axborot manfaatdor shaxslarning u bilan tanishib chiqishlari uchun ochiq hisoblanadi va yozma holdagi so’rovga ko’ra reestrdan ko’chirma tariqasida beriladi.
Bir auditorlik tashkilotiga nisbatan reestrdan olingan axborotni berganlik uchun eng kam ish haqining (axborot taqdim etish to’g’risida ariza berilgan sanadagi) yarmi miqdorida haq undiriladi.
Davlat hoqimiyati va boshqaruvi organlariga reestrdan olingan axborot bepul taqdim etiladi.
Reestrdan olingan axborotni taqdim etganlik uchun to’lov summasi litsenziyalovchi organning maxsus hisob raqamiga o’tkaziladi.
Reestrdan olingan axborotni taqdim etish muddati tegishli ariza berilgan sanadan boshlab (uni taqdim etganlik uchun haq to’langanligi to’g’risida hujjat taqdim etilgan taqdirda) uch kundan oshib ketishi mumkin emas.
Litsenziyalovchi organ chiqargan qaror ustidan auditorlik tashkiloti belgilangan tartibda sudga shikoyat qilishi mumkin.
Auditorlik tashkiloti va auditorlarning mustaqilligi. Auditorlik faoliyatida mustaqillik Auditning Xalqaro Standartlari – AXS(ISAs)da belgilangan muhim printsiplardan bo’lib hisoblanadi. Auditorlik tashkiloti va auditorlarning mijoz-korxonaga nisbatan mustaqilligini belgilovchi asosiy mezonlar “Auditorlik faoliyati to’g’risida”gi O’zbekiston Respublikasi Qonunining 16-moddasida keltirilgan. Jumladan quyidagilarga auditorlik tekshiruvi o’tkazish ta’qiqlanadi:
tekshirilayotgan xo’jalik yurituvchi sub’ektning rahbarlari va (yoki) boshqa mansabdor shaxslari bilan yaqin qarindosh bo’lgan shaxsga;
tekshirilayotgan xo’jalik yurituvchi sub’ektda mulkiy yoki shaxsiy nomulkiy manfaatlari bo’lgan shaxsga;
davlat hokimiyati va boshqaruv organlarining, shuningdek xo’jalik boshqaruv organlarining mansabdor shaxslariga;
tekshirilayotgan xo’jalik yurituvchi sub’ekt xodimiga;
auditorlik tashkiloti va auditorlarga:
a) o’zlari mulkdori, qatnashchisi, aktsiyadori, kreditori, sug’urtalovchisi bo’lgan xo’jalik yurituvchi sub’ektlarga nisbatan, shuningdek ushbu auditorlik tashkilotlari va auditorlar ularga nisbatan mulkdor, qatnashchi, aktsiyador hisoblanadigan xo’jalik yurituvchi sub’ektlarga nisbatan;
b) mulkdori, qatnashchisi, aktsiyadori ayni bir paytning o’zida ushbu auditorlik tashkilotining mulkdori, qatnashchisi, aktsiyadori bo’lgan xo’jalik yurituvchi sub’ektga nisbatan;
v) mazkur xo’jalik yurituvchi sub’ektga auditorlik tekshiruvi qamrab oladigan davrda professional xizmatlar ko’rsatganlar(3).
Tekshirilayotgan xo’jalik yurituvchi sub’ektning rahbarlari va (yoki) mansabdor shaxslari bilan yaqin qarindosh deb ularning ota-onalari, turmush o’rtoqlari, aka-ukalari, opa-singillari, o’g’il-qizlari, hamda turmush o’rtoqlarining ota-onalari, aka-ukalari, opa-singillari tan olinadi.
Agar auditorlik xizmati uchun shartnoma tuzilganida yoki topshiriq berilganidan so’ng yuqorida keltirilgan holatlar yuzaga kelsa yoki ma’lum bo’lsa, shartnoma bekor qilinishi, topshiriq esa chaqirib olinishi lozim.
Auditorlar auditorlik tekshiruvi o’tkazish hamda uning natijalari asosida auditorlik hisoboti va auditorlik xulosasi tu-zishda tekshiriladigan xo’jalik yurituvchi sub’ektga, shuningdek istalgan uchinchi tomonlarga, jumladan tekshiruv o’tkazishni topshirgan davlat organlariga tobe bo’lmasliklari lozim.
Xo’jalik yurituvchi sub’ekt moliyaviy hisobotining ishonchli-ligini tasdiqlash uchun maxsus ekspertlar va boshqa soha mutaxassislarini jalb qilish talab etilgan hollarda ham auditorlarning tekshiriladigan xo’jalik yurituvchi sub’ektdan mustaqil bo’lish me-zonlariga rioya qilinishi shart.
|
| |